# Alfio Basile

### Straipsnis iš Vikipedijos, laisvosios enciklopedijos.

Alfio Rubén Basile (Coco; g. 1943 m. lapkričio 1 d. Bahija Blankoje) – buvęs Argentinos futbolininkas ir dabartinis nacionalinės rinktinės treneris.

Basile futbolininko karjerą pradėjo nedideliame Bella Vista klube. Nuo 1964 m. iki 1970 m. rungtyviavo Aveljanedos Racing Club, vėliau perėjo į Huracán, su kuriuo 1973 m. laimėjo Metropolitano taurę. Po dviejų metų Basile pasitraukė iš aktyvaus futbolo.

Netrukus po išėjimo Basile pradėjo trenerio karjerą. Treniravo keletą Argentinos klubų: Rosario Central, Racing Club, Huracán ir Vélez Sársfield, taip pat Urugvajaus Nacional, bei Ispanijos Atlético Madrid.

1990 m. Alfio Basile tapo Argentinos nacionalinės rinktinės treneriu. Su komanda jis laimėjo 2 aukso medalius Copa América turnyruose. 1991 m. išrinktas Pietų Amerikos metų treneriu. Jo vedama komanda įveikė kvalifikaciją į 1994 m. pasaulio čempionatą. Tačiau pačiame čempionate, nors ir sudėtyje turint Diegą Maradoną, Basile komanda pasiekė tik aštuntfinalį, kuriame pralaimėjo Rumunijai.

Po ne itin sėkmingo čempionato treneris atsistatydino iš rinktinės ir toliau tęsė karjerą Lotynų Amerikos futbolo klubuose. Treniravo San Lorenzo de Almagro, América, Colón de Santa Fe. 2005 m. liepą pradėjo treniruoti Boca Juniors klubą. Su juo laimėjo Copa Sudamericana 2005 ir Argentinos Primera diviziono apertura turnyrą. 2006 m. liepą Basilei vėl pasiūlyta tapti rinktinės treneriu atsistatydinus Chosė Pekermanui.

Anksčiau valdė: Carlos Bilardo | Argentinos futbolo rinktinės treneris 1990-1994 | Vėliau valdė: Daniel Passarella
Anksčiau valdė: José Pekerman | Argentinos futbolo rinktinės treneris 2006- | Vėliau valdė: -

Rodomas puslapis "http://lt.wikipedia.org../../../a/l/f/Alfio_Basile_7dab.html"

Kategorijos: Argentinos futbolininkai | Argentinos futbolo treneriai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Español
- Suomi
- Français
- עברית
- Italiano
- 日本語
- ‪Norsk (bokmål)‬
- Polski
- Português
- Svenska